CELEX: 62018CN0595
Language: da
Date: 2018-09-21 00:00:00
Title: Sag C-595/18 P: Appel iværksat den 21. september 2018 af The Goldman Sachs Group Inc. til prøvelse af dom afsagt af Retten (Ottende Afdeling) den 12. juli 2018 i sag T-419/14, The Goldman Sachs Group mod Europa-Kommissionen

10.12.2018   
            
            
               DA
            
            
               Den Europæiske Unions Tidende
            
            
               C 445/6
            
         
      Appel iværksat den 21. september 2018 af The Goldman Sachs Group Inc. til prøvelse af dom afsagt af Retten (Ottende Afdeling) den 12. juli 2018 i sag T-419/14, The Goldman Sachs Group mod Europa-Kommissionen
      (Sag C-595/18 P)
      (2018/C 445/07)
      Processprog: engelsk
      
         Parter
      
      
         Appellant: The Goldman Sachs Group Inc. (ved advokaterne A. Mangiaracina og J. Koponen)
      
         De andre parter i appelsagen: Europa- Kommissionen, Prysmian SpA og Prysmian Cavi e Sistemi Srl
      
         Appellanten har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               
                  Artikel 1, 2, 3 og 4 i Kommissionens afgørelse C(2014) 2139 af 2. april 2014 (1) annulleres helt eller delvist (f.eks. fra maj 2007 eller november 2007 og fremefter, hvor GS Group og denne koncerns datterselskaber kun ejede henholdsvis ca. 45 % og 26 % af Prysmians aktier), for så vidt som de vedrører appellanten, og/eller
               
            
                  —
               
               
                  Den bøde, der pålægges appellanten ved artikel 2 i Kommissionens afgørelse C(2014) 2139 af 2. april 2014, nedsættes.
               
            
                  —
               
               
                  Kommissionen tilpligtes at betale sagsomkostningerne i første instans og i appelsagen.
               
            
         Anbringender og væsentligste argumenter
      
      
         Første anbringende: Retten foretog en urigtig anvendelse af artikel 101 TEUF og artikel 23, stk. 2, i forordning nr. 1/2003 (2) ved at pålægge appellanten ansvaret for en overtrædelse begået af Prysmian mellem den 29. juli 2005 og den 3. maj 2007 (perioden forud for børsintroduktionen).
      
         Andet anbringende: Appellanten udøvede ikke en afgørende indflydelse mellem den 3. maj 2007 og den 28. januar 2009 (perioden efter børsintroduktionen) i den forstand, hvori det i henhold til retspraksis er påkrævet.
      
         Tredje anbringende: Anmodning om, at appellanten omfattes af enhver bødenedsættelse, som måtte indrømmes Prysmian.
      
         (1)  Kommissionens afgørelse af 2.4.2014 om en procedure efter artikel 101 i traktaten om Den Europæiske Unions funktionsmåde og EØS-aftalens artikel 53 (Sag AT.39610 — Elkabler)
      
         (2)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EUT 2003, L 1, s. 1).